ano ang wiwikain natin kung ang nagdadala ng pagkain sa mga bilangguan, matapos na makuha sa pailalim na paraan ang kasunduang pagpapakain, ay bayaang manglambot ang kaniyang mga bilanggo sa kakulangan sa dugo, dahil sa ang ibinibigay na pagkain ay lahat noong lipas at laos, at pagkatapos ay magdahilang sabihin na hindi nababagay na magkaroon ng mabuting katawan ang mga bilanggo, sapagkat ang mabuting katawan ay nagdudulot ng masasayang kaisipan, sa dahilang ang katuwaan ay nagpapabuti sa tao, at ang taoy hindi dapat bumuti, sapagkat naaayon sa hangad ng nagpapakain ang magkaroon ng maraming nagkakasala? ano ang wiwikain natin kung ang pamahalaan at ang nagpapakain ay magkasundo na sa sikolo labindalawang kualta na tinatanggap ng isa, sa bawat isang may sala, ay tanggapin naman ng isa ang aliw? kinakagatkagat ni. fernandez ang kaniyang mga labi. napakatinding sumbong iyan, ang sabi, at kayoy lumalagpas sa hangganan ng ating kasunduan.